EkBass/fiwiki-20250220-pages-articles huggingface dataset:
Brains (Transformers)

Brains on Transformers-universumissa esiintyvä Autobotti. Hahmo esiintyi ensimmäisen kerran vuonna 2011 elokuvassa Transformers: Kuun pimeä puoli. ==Elokuvasarja== Michael Bayn ohjaamiin Transformers-elokuviin pohjautuvien sarjakuvien mukaan Brains oli alun perin Decepticon Shockwavelle kuulunut aivoyksikkö, joka pakeni luojiensa käsistä. Hän päätyi lopulta Sam Witwickyn ja Carly Spencerin luokse. Brainsin äänenä elokuvissa on Reno Wilson, joka oli aiemmissa elokuvissa Decepticon Frenzyn ja Autobotti Mudflapin ääninä. ===Transformers: Kuun pimeä puoli=== Elokuvassa Transformers: Kuun pimeä puoli Brains asuu Wheelien tavoin edelleen Samin ja Carlyn luona Washingtonissa, koska eivät kykene taistelemiseen kuten muut Autobotit. Hän muuntautuu Lenovo ThinkPad Edge -kannettavaksi. Hän auttaa Samia, Simmonsia ja Dutchia jäljittämään Decepticoneilta piileskeleviä kosmonautteja ja paikantaa nämä Atlantic Cityyn. Kun Sentinel Prime määrää Autobotit karkotettaviksi Maasta, Brains ja Wheelie joutuvat heikkoudestaan huolimatta lähtemään myös. He osallistuivat Chicagon taisteluun ja onnistuivat sabotoimaan yhden Decepticonien komentoaluksista ja pelastivat siten Bumblebeen, Ratchetin, Sideswipen ja Dinon henget. Alus teki pakkolaskun, mutta Wheelie ja Brains selvisivät. ===Transformers – Tuhon aikakausi=== Brains esiintyy elokuvassa Transformers – Tuhon aikakausi, jossa KSI piti häntä vankina ja pakotti tulkitsemaan tietoa Megatronin ja muista kukistetuista transformereista tiedon keräämiseksi. Brains oli menettänyt toisen jalkansa ja käytti siksi kävelykeppiä. Brainsin avulla KSI sai tiedon cybermuuntamiseen käytettävien "Siementen" olemassaolosta. Hän kuitenkin sai selville, että Galvatronin uudeksi kehokseen vallannut Megatron aikoi käyttää sitä saadakseen metallia uuden Decepticon-armeijan rakentamiseen. Katkerana KSI:n työntekijöille hän ei kertonut siitä heille, mutta hän kertoi tästä muille Autoboteille ja näiden ihmisliittolaisille päästyään vapaaksi. == Aiheesta muualla == *Lisätietoa Brainsista TFWIKI.Netissä, Transformers-aiheisesta wikiassa Luokka:Autobotit
Staffpoint

StaffPoint-konserni kuuluu Suomen suurimpiin työnantajiin ja on myös yksi suurimmista henkilöstöpalveluyrityksistä Suomessa. Se toimii Suomessa 10 toimipaikassa. Lisäksi konsernilla on yhtiö Espanjan Aurinkorannikolla. Konsernin kuusi palvelualuetta ovat rekrytointi, henkilöstövuokraus, henkilöstövalmennus, työllistämis- ja urapalvelut, HR-asiantuntijapalvelut ja konsultointi sekä HR-prosessien hallintatyökalut. Staffpoint on perustettu 52 vuotta sitten Turussa. Konserniyhtiöihin lukeutuvat StaffPoint Oy:n lisäksi mm. valmennus- ja koulutusyhtiö Spring House Oy, HR-ohjelmistoratkaisuja kehittävä Saima Soft Oy sekä digitaalisen liiketoiminnan suorahakuihin ja Interim Management -palveluihin keskittynyt Henrico Digital Oy. StaffPointin asiakkaita ovat pienet ja suuret yksityiset yritykset, valtionhallinto ja muut julkisen sektorin toimijat, kunnat ja kaupungit. Asiakkaiden suositteluhalukkuus vuonna 2022 oli 91 %. StaffPoint-konsernin liikevaihto vuonna 2021 oli 131,5 miljoonaa euroa. Sen palveluksessa työskentelee lähes 350 toimihenkilöä (rekrytointikonsultteja, johdon suorahakuun erikoistuneita headhuntereita, asiakkuuspäälliköitä, kouluttajia, valmentajia sekä muita hallinnon ammattilaisia) sekä noin 14 000 vuokratyöntekijää operatiivisissa tai asiantuntijatehtävissä. Konsernin pääomistajana on 1.12.2017 alkaen ollut pääomasijoitusyhtiö Sponsor Capital ja muina omistajina työeläkeyhtiö Varma sekä liiketoimintajohto/avainhenkilöt. StaffPoint-konsernin hallituksen puheenjohtaja on Sponsor Capitalin partner Juuso Kivinen. StaffPoint kuuluu Elinkeinoelämän Keskusliittoon kuuluvan Henkilöstöala HELA -yhdistykseen. Yritys tarjoaa vuosittain tuhansia työpaikkoja niin määräaikaisiin, vakituisiin kuin sesonkiluonteisiinkin työsuhteisiin sadoissa suomalaisissa yrityksissä ja organisaatioissa. ==Lähteet== == Aiheesta muualla == * StaffPoint Oy (kauppalehti.fi) * Henkilöstövuokraajasta täyden palvelun HR- kumppaniksi. Staffpoint 5.10.2017. * StaffPoint Holding Oy (kauppalehti.fi) * Spring House Oy * Henrico Luokka:Suomalaiset henkilöstöalan yritykset
Elokuutio

Elokuutio (lat. eloquentia) tarkoittaa sujuvaa ja vakuuttavaa puhetapaa. Sen avulla voidaan ilmaista voimakkaita tunteita vaikuttavalla kielenkäytöllä ja niin, että puheen vastaanottaja vakuuttuu. Sana on suomeksi esiintynyt Aatos Ojalan kirjallisuudentutkimuksen sanakirjassa.Elokuutio. Tieteen termipankki 16.4.2018Aatos Ojala Tieteen termipankki 16.4.2018 ==Katso myös== * retoriikka ==Lähteet== ==Kirjallisuutta== *Juhana Torkki: Puhevalta (2006). Luokka:retoriikka
Bakary Gassama

Bakary Papa Gassama (s. 10. helmikuuta 1979) on gambialainen jalkapallotuomari, joka on toiminut kansainvälisen jalkapalloliiton FIFA:n tuomarina vuodesta 2007 asti. Vuoden 2012 kesäolympialaisten jalkapalloturnauksen finaalissa Gassama toimi neljäntenä erotuomarina. Hän tuomitsi myös vuosien 2012 ja 2013 Afrikan-mestaruuskilpailuissa. FIFA valitsi Gassaman yhdeksi tuomariksi vuoden 2014 maailmanmestaruuskilpailuihin Brasiliaan. Gassaman ensimmäinen ottelu turnauksessa oli alkulohkon päätöskierroksen ottelu Alankomaat-Chile, jonka Alankomaat voitti 2-0. Vuoden 2015 Afrikan-mestaruuskilpailuissa Gassama tuomitsi finaalin Norsunluurannikon ja Ghanan välillä. 184 senttimetriä pitkä Gassama harrastaa jalkapalloa. == Lähteet == * http://worldreferee.com/site/copy.php?linkID=1787&linkType;=referee&contextType;=bio * http://www.fifa.com/worldcup/organisation/referees/referee=258226/index.html Luokka:Gambialaiset jalkapallotuomarit Luokka:Vuonna 1979 syntyneet Luokka:Elävät henkilöt
Berliinin ooppera

Berliinin ooppera () voi tarkoittaa seuraavia: * Staatsoper Unter den Linden, Berliinin valtionooppera * Deutsche Oper Berlin * Komische Oper Berlin (Behrenstraße) * Alte Komische Oper Berlin (Friedrichstraße, 1905–1930-luku) * Neuköllner Oper * Kroll-Oper (1844–1957) * Theater des Westens (tunnettiin aiemmin nimellä Volksoper Berlin eli Berliinin kansanooppera)
Moottoripyöräilyn Sveitsin Grand Prix 1949

Sveitsin Grand Prix oli ratamoottoripyöräilyn MM-sarjan kauden toinen osakilpailu. Se ajettiin 3. heinäkuuta Circuit Bremgartenin radalla. ==Tulokset== ===500cc=== Sija Kuljettaja Valmistaja Aika Pisteet 1 Leslie Graham AJS 1.26.14,9 11 2 Arciso Artesiani Gilera +1.21,9 8 3 Harold Daniell Norton +1.32,0 7 4 Nello Pagani Gilera +2.15,0 6 5 Freddie Frith Velocette 5 6 Guido Leoni Moto Guzzi 7 Ken Bills Velocette ===350cc=== Sija Kuljettaja Valmistaja Aika Pisteet 1 Freddie Frith Velocette 1.07.06,0 11 2 Leslie Graham AJS +3,9 8 3 Bill Doran AJS +4,1 7 4 Reg Armstrong AJS +22,2 6 5 Tommy Wood Velocette +30,8 5 6 Artie Bell Norton +31,0 ===250cc=== Sija Kuljettaja Valmistaja Pisteet 1 Bruno Ruffo Moto Guzzi 10 2 Dario Ambrosini Benelli 8 3 Fergus Anderson Moto Guzzi 8 4 Claudio Mastellari Moto Guzzi 6 5 Benoit Musy Moto Guzzi 5 6 Tommy Wood Moto Guzzi ===125cc=== Sija Kuljettaja Valmistaja Pisteet 1 Nello Pagani FB-Mondial 11 2 Renato Magi Morini 8 3 Celeste Cavaciuti MV Agusta 7 4 Carlo Ubbiali FB-Mondial 6 5 Umberto Masetti Morini 5 6 Franco Bertoni MV Agusta ==Lähteet== Luokka:Moottoripyöräilyn Grand Prix -kausi 1949
Moottoripyöräilyn Ulsterin Grand Prix 1949

Ulsterin Grand Prix oli ratamoottoripyöräilyn MM-sarjan kauden viides osakilpailu, ja 350cc-luokan kauden viimeinen kilpailu. Se ajettiin 20. elokuuta Clady Circuitilla. ==Tulokset== ===500cc=== Sija Kuljettaja Valmistaja Aika Pisteet 1 Leslie Graham AJS 2.34.05,4 11 2 Artie Bell Norton +1.39,0 8 3 Nello Pagani Gilera +1.48,6 7 4 Bill Doran AJS +1.54,6 6 5 Jock West AJS +6.15,6 5 6 Rex McCandless Norton +14.41,6 ===350cc=== Sija Kuljettaja Valmistaja Aika Pisteet 1 Freddie Frith Velocette 2.24.34,8 11 2 Charlie Salt Velocette +31,4 8 3 Reg Armstrong AJS +39,6 7 4 Eric McPherson AJS +1.21,4 6 5 Frank Fry Velocette +1.52,6 5 6 Dickie Dale Norton +4.38,8 7 Harry Hinton Norton +4.39,2 8 Louis Carter Norton +4.49,2 9 Les Dear AJS +6.12,4 10 Arthur Wheeler Velocette +7.06,2 11 Cyril Stevens AJS +7.25,2 12 Bob Matthews Velocette +7.32,2 13 Charlie Gray AJS +10.21,2 14 Johnny Hodgkin AJS +10.22,4 15 Syl Anderton AJS +11.00,2 16 George Paterson AJS +11.01,2 17 Syd Barnett AJS +12.30,2 18 J. Hayes AJS +12.53,2 19 Humphrey Ranson AJS +13.12,2 20 C. B. Carr Velocette +13.13,2 21 Joe Glazebrook AJS +14.08,2 22 T. L. Irwin Norton +14.16,2 23 N. Ferguson AJS +15.08,2 24 T. F. Tindle Velocette +15.51,2 25 J. S. Slater AJS +16.50,2 26 J. Baillie Velocette +19.03,2 27 A. E. Shaw Velocette +19.42,2 28 R. E. Browne AJS +20.21,2 29 R. H. Pilling Velocette +20.25,2 ===250=== Sija Kuljettaja Valmistaja Aika Pisteet 1 Maurice Cann Moto Guzzi 2.28.31,6 11 2 Bruno Ruffo Moto Guzzi +2.07,4 8 3 Ronald Mead Norton +7.05,4 7 4 George Reeve Excelsior +10.45,4 6 5 Douglas Beasley Excelsior +11.59,4 5 6 William Dehaney Excelsior +12.53,4 7 Chris Tattersall CTS +13.56,4 ==Lähteet== Luokka:Moottoripyöräilyn Grand Prix -kausi 1949
Nikolai Fomenko

Nikolai Vladimirovitš Fomenko (s. 30. huhtikuuta 1962 Leningrad, Neuvostoliitto) on venäläinen muusikko, koomikko, autourheilija, Marussia Motorsin perustaja ja johtaja vuosina 2007-2014 sekä Marussia F1 Teamin suunnittelujohtaja. == Elämä == Muusikon uransa Fomenko aloitti 80-luvulla laulajana ja kitaristina venäläisessä yhtyeessä nimeltä Secret. Yhtye oli 80-luvun puolivälin mailla hyvin suosittu Neuvostoliitossa. Näyttelijänä Fomenko on ollut roolissa yhdeksässä komediaelokuvassa, joista ensimmäinen on vuodelta 1983 ja viimeisin vuodelta 2008. Fomenko on luonut uraa myös TV- persoonana. Hän esiintyi venäläisessä suositussa musiikkisarjassa nimeltä Staryye Pesni o Glavnom. Hän on myös ollut Venäjän version Top Gearista juontajana ja johtohahmona. == Kilpa-autoilijana == Venäläinen journalisti Vladislav Listjev kutsui Fomenkon vuonna 1994 TV-show´hunsa autokilpailuun. Myöhemmin Fomenko aloitti harjoittelemaan autourheilua ja hän kilpailikin kaudesta 2000 kauteen 2005 FIA GT Championshipissä. Fomenko sijoittui sarjan yhteispisteissä parhaimmillaan seitsemänneksi kaudella 2004. Hän osallistui myös kaksi kertaa Le Mansin 24 tunnin ajoon, vuosina 2004 ja 2005. Fomenkon autokunnan paras sijoitus Le Mansissa oli 17. vuonna 2005. == Marussia Motors ja F1 == Vuonna 2007 Fomenko perusti ystäviensä Andrei Tsheglakovin ja Jefim Ostrovskiyn kanssa urheiluautoja valmistaneen Marussia Motorsin. Yhtiö oli ensimmäinen laatuaan Venäjällä. Se valmisti kolme automallia; Marussia B1:n, B2:n ja F2:n. F2:sta tuotettiin myös Suomessa. Marussia Motors lakkautettiin seitsemän vuoden toimimisen jälkeen vuonna 2014. Tätä ennen Fomenko oli kuitenkin ehtinyt saada Marussian F1-talli Virgin Racingin pääsponsoriksi ja kaudesta 2012 asti tämä talli on tunnettu nimellä Marussia F1 Team. Nykyisin Fomenko toimii tallin suunnittelujohtajana. == Yksityiselämä == Fomenko on naimisissa näyttelijätär Maria Golubkinan kanssa ja heillä on kaksi tytärtä: Anastasia ja Ekaterina ja yksi poika, Ivan. == Lähteet == * http://www.imdb.com/name/nm0284439/ Luokka:Venäläiset urheiluvaikuttajat Luokka:Venäläiset muusikot Luokka:Venäläiset liikemiehet Luokka:Venäläiset näyttelijät Luokka:Venäläiset autourheilijat Luokka:Moottoriurheilun henkilöt Luokka:Vuonna 1962 syntyneet Luokka:Elävät henkilöt
John Booth (täsmennyssivu)

John Booth on seuraavien henkilöiden nimi: *John Booth (s. 1954), brittiläinen autourheiluvaikuttaja *John C. Booth (1902-1996), yhdysvaltalainen Jehovan todistajien hallintoelimen jäsen *John Wilkes Booth (1838-1865), yhdysvaltalainen näyttelijä, Abraham Lincolnin salamurhaaja
Inari Niemi

Inari Niemi (s. 28. lokakuuta 1978 Helsinki) on suomalainen elokuvaohjaaja ja käsikirjoittaja. Hänen tunnetuimmat ohjaustyönsä ovat joulukuussa 2012 ensi- iltansa saanut dokumenttielokuva poplaulaja Robinista sekä elokuussa 2014 ensi-iltansa saanut, Niemen ensimmäinen pitkä näytelmäelokuva, Kesäkaverit. Niemi on naimisissa ja hänellä on kaksi lasta. Hänen siskonsa on runoilija Juuli Niemi ja isä elokuvaohjaaja Raimo O. Niemi. == Ohjaukset == === Elokuvat === Vuosi Nimi 2012 Robin – The Movie 2014 Kesäkaverit 2017 Joulumaa 2022 Valoa valoa valoahttps://nordiskfilm.fi/valoa-valoa-valoa/ === Lyhytelokuvat === Vuosi Nimi 2023 Valoa Valoa Valoa 2003 Tänään Aura bilettää 2005 Keveys ja riemu 2006 Niin liian hyvät 2008 Kurjet 2009 Kesäpaikka 2019 Tyttöbileet == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1978 syntyneet Luokka:Elävät henkilöt
Booth

Booth on muun muassa seuraavien henkilöiden sukunimi: * Catherine Booth (1829–1890), brittiläinen uskonnollinen vaikuttaja, William Boothin puoliso * Cherie Booth eli Cherie Blair (s. 1954), brittiläinen asianajaja, Tony Blairin puoliso * Connie Booth (s. 1944), yhdysvaltalainen näyttelijä ja käsikirjoittaja * David Booth (s. 1984), yhdysvaltalainen jääkiekkoilija * Douglas Booth (s. 1992), englantilainen näyttelijä * George Gough Booth (1864–1949), kanadalais-yhdysvaltalainen sanomalehdenkustantaja ja filantrooppi * Graham Booth (1940–2011), brittiläinen Itsenäisyyspuolueen poliitikko * Hubert Cecil Booth (1871–1955), englantilainen insinööri ja keksijä * John Booth (s. 1954), brittiläinen autourheiluvaikuttaja * John C. Booth (1902–1996), yhdysvaltalainen Jehovan todistajien hallintoelimen jäsen * John Wilkes Booth (1838–1865), yhdysvaltalainen näyttelijä, Abraham Lincolnin salamurhaaja * Kathleen Booth (1922–2022), brittiläinen tietojenkäsittelytieteilijä * Lindy Booth (s. 1979), kanadalainen näyttelijä * Margaret Booth (1898–2002), yhdysvaltalainen elokuvien leikkaaja * Matthew Booth (s. 1977), eteläafrikkalainen jalkapalloilija * Newton Booth (1825–1892), yhdysvaltalainen poliitikko * Shirley Booth (1898–1992), yhdysvaltalainen näyttelijä * William Booth (1829–1912), brittiläinen metodistisaarnaaja, Pelastusarmeijan perustaja. == Kuvitteellisia henkilöitä == * Seeley Booth, tv-sarjassa Bones. == Nimen muita merkityksiä == * Photo Booth, Mac OS X:lle ja iPad 2:lle tehty kuvaus- ja videointiohjelma
Mundari

Mundari on austroaasialainen kieli, jota puhutaan Itä-Intiassa, Bangladeshissa ja Nepalissa. Kieltä puhuu äidinkielenään noin kaksi miljoonaa ihmistä, mutta sillä ei ole virallista asemaa missään maassa. Mundarin lähin sukukieli on santali. Mundaria voidaan kirjoittaa neljällä eri kirjoitusjärjestelmällä. Bangladeshissa ja Länsi-Bengalissa käytetään bengalilaista kirjaimistoa, Nepalissa, Biharissa ja Jharkhandissa pääasiallinen kirjaimisto on devanagari, ja Orissassa käytetään yleisesti orijalaista kirjaimistoa. Koillis-Intian kristityt kirjoittavat mundaria pääasiassa latinalaisilla kirjaimilla. == Lähteet == Luokka:Mundakielet Luokka:Intian kielet Luokka:Bangladeshin kielet Luokka:Nepalin kielet
Tie 11300 (Viro)

300px|pienoiskuva|Tie 11300 Arukülassa Tie 11300 kulkee Pohjois-Virossa Raen kunnan Ülejoen kylästä valtatieltä 11 Lagedin ja Arukülan kautta Raasikun kunnan Peningin kylään. Tie kulkee seuraavien maakuntien ja kuntien kautta: == Harjumaa == * Raen kunta * Raasikun kunta == Lähteet == Luokka:Viron tiet Luokka:Harjumaan tiet
Serena Pop & Rock

thumb|Vesipuisto Serenan ulkoalueita Serena Pop & Rock on Espoossa sijaitsevan Vesipuisto Serenan ulkoalueella ensimmäisen ja viimeisen kerran vuonna 2014 elokuussa järjestetty festivaali. 2014 esiintymässä olivat: mm. Conchita Wurst, Anna Abreu, Jenni Vartiainen, Kaija Koo ja JVG päälavalla. Elektronisen tanssimusiikin sekä urbaanin musiikin tähdet esiintyvät Music Experience by Loop -lavalla. Tapahtuman toteutti Waterpark Festival Oy yhteistyössä Warner Music Finlandin ja Radio Aallon kanssa. == Esiintyjät == ;Pe Conchita Wurst, Jenni Vartiainen, Juha Tapio, JVG, Sanni Kurkisuo, Kasmir, Tuomas Kauhanen, Aste (artisti), Sini Sabotage ;La Kaija Koo, Jukka Poika, Anna Abreu, Roope Salminen & Koirat, Pete Parkkonen, DJ Orkidea, Super8 & Tab, Heikki L, HeavyWeight, Milla Lehto, Rony Rex, Temper2, Lenno, Jeremy Folderol == Aiheesta muualla == *Tapahtuman sivusto Arkistoitu Luokka:Espoon tapahtumat Luokka:Lahnus Luokka:Entiset rockfestivaalit Suomessa
Harold Lloyd Jr.

Harold Clayton Lloyd Jr. (25. tammikuuta 1931 Los Angeles, Kalifornia, Yhdysvallat – 9. kesäkuuta 1971 North Hollywood, Kalifornia, Yhdysvallat) oli yhdysvaltalainen näyttelijä ja laulaja. Hän esiintyi 1950- ja 1960-luvuilla kaikkiaan kahdessatoista B-elokuvassa tai TV-sarjassa. Lloydin ensimmäinen päärooli oli vuonna 1953 ensiesityksensä saaneessa rikosdraamassa The Flaming Urge. Toinen merkittävä rooli hänellä oli vuonna 1962 tehdyssä romanttisessa komediassa Married Too Young. Lloydin vanhemmat olivat mykkäelokuvan tähtinäyttelijä Harold Lloyd ja tämän vaimo Mildred Davis. Lloyd itse ei koskaan avioitunut, vaikkakin oli lyhyen aikaa kihloissa chileläisen näyttelijän Marina Cisternasin kanssa. Lloyd sai vuonna 1965 aivoinfarktin, jonka vuoksi hän joutui lopettamaan uransa. Hän ei koskaan täysin toipunut ja kuoli vuonna 1971 vain kolme kuukautta isänsä jälkeen. Heidät haudattiin samaan mausoleumiin Forest Lawn Memorial Parkin hautausmaalle Glendaleen, Kaliforniaan. == Lähteet == Luokka:Yhdysvaltalaiset näyttelijät Luokka:Vuonna 1931 syntyneet Luokka:Vuonna 1971 kuolleet
Sebastian Siukonen

Sebastian Antero Siukonen (s. 10. toukokuuta 1971) on aktiiviuransa päättänyt suomalainen kymmenottelija. Seuratasolla hän edusti koko uransa ajan Jyväskylän Kenttäurheilijoita ja hänen valmentajinaan toimivat Raimo Kuoppa- aho, Risto Koskinen ja Ari Pelander. SM-kilpailuista Siukonen saavutti kymmenottelun pronssia vuonna 1994. Lisäksi hän saavutti sisäratojen SM- kisoista seitsenottelussa pronssia vuosina 1994 ja 1995. Virallisissa kilpailuissa Siukonen ei ole esiintynyt vuoden 1996 jälkeen. Sebastian Siukosen isä on urheilukirjailija Markku Siukonen. == Julkaisut == * == Lähteet == Luokka:Suomalaiset yleisurheilun moniottelijat Luokka:Vuonna 1971 syntyneet Luokka:Elävät henkilöt
Tero Mäkelä

Tero Jaakko Mäkelä (s. 12. huhtikuuta 1972 Västerås Ruotsi) on suomalainen moukarinheittäjä. Hän on edustanut vuodesta 2009 lähtien Seinäjoen seudun Urheilijoita ja hänen valmentajanaan on toiminut koko hänen uransa ajan Juhani Mäkelä. Kalevan kisoista Mäkelä on saavuttanut moukarinheiton pronssia vuonna 1994. Lisäksi hänellä on useita junioreiden SM-mitaleita eri heittolajeista. Nykyisin Mäkelä kilpailee lähinnä veteraanien sarjoissa keskittyen painonheittoon. == Lähteet == Luokka:Suomalaiset moukarinheittäjät Luokka:Vuonna 1972 syntyneet Luokka:Elävät henkilöt
Ville-Pekka Vuorento

Ville-Pekka Valtteri Vuorento (s. 19. lokakuuta 1972 Kokemäki) on aktiiviuransa päättänyt suomalainen kiekonheittäjä. Hänen seuranaan oli koko hänen urheilu-uransa ajan Kokemäen Kova-Väki ja hänen valmentajanaan toimi Jarmo Vuorento. Kalevan kisoista Vuorento saavutti kiekonheiton pronssia vuonna 1994. Virallisissa kilpailuissa hän ei ole esiintynyt vuoden 2009 jälkeen. == Lähteet == Luokka:Suomalaiset kiekonheittäjät Luokka:Vuonna 1972 syntyneet Luokka:Elävät henkilöt
Amerikan kulttuuripääkaupunki

Amerikan kulttuuripääkaupunki (, ) on amerikkalainen kulttuuriohjelma, jossa Uuden mantereen kaupunkeja valitaan hakemusten perusteella vuosittain Amerikan kulttuuripääkaupungeiksi. Ohjelma on perustettu vuonna 1997, ja se on suunnattu kaikille Amerikan maille. Se kuuluu osana kansainvälisen kulttuuripääkaupunkijärjestön () toimintaan. Ohjelmalla on kolme päätavoitetta. Sen avulla pyritään tiivistämään Amerikan maiden välistä kulttuuriyhteistyötä, saamaan amerikkalaiset kansat tuntemaan toisensa entistä paremmin kunnioittaen samalla niiden erilaisuutta, sekä lisäämään valittujen kulttuuripääkaupunkien tunnettuutta niin Amerikassa kuin muualla maailmassa. ==Valitut kulttuuripääkaupungit== Amerikan kulttuuripääkaupungit Vuosi Kaupunki Valtio 2000 Mérida 2001 Iquique 2002 Maceió rowspan=2|2003 Curitiba Panamá 2004 Santiago 2005 Guadalajara 2006 Cordoba 2007 Cuzco 2008 Brasília 2009 Asunción 2010 Santo Domingo 2011 Quito 2012 São Luís 2013 Barranquilla 2014 Colima 2015 Mayagüez ==Lähteet== *Capital Americana de la Cultura *The International Bureau of Cultural Capitals – Presentation Luokka: Kulttuuri alueittain
Kinos (täsmennyssivu)

Kinos voi tarkoittaa seuraavia: * kinos, lumesta tai hiekasta muodostunut penkka * Kinos, lahtelaisen Elokuvateatteri Kino Iiriksen lyhytelokuvafestivaali *Kinos, sukunimenä: ** Hilppa Kinos (1916–1994), suomalainen filosofi, psykoterapeutti ja kirjailija ** Kalle Kinos (s. 1979), taiteilijanimeltään Idän Ihme, suomalainen rap-artisti ** Lauri Kinos (s. 1980), suomalainen jääkiekkoilija
MM-rallikausi 1998

MM-rallikausi 1998 oli järjestyksessään 26. MM-rallikausi. Se koostui 13 osakilpailusta. Maailmanmestaruus ratkesi kauden viimeisessä kilpailussa, kun voittoon ajamassa ollut Carlos Sainz keskeytti moottoririkkoon noin puoli kilometriä ennen maalia, ja MM-pistejohdossa ollut Tommi Mäkinen varmisti näin mestaruutensa. ==Kilpailukalenteri== Nro Päivä Osakilpailu Raportti 1\. 19–21. tammikuuta Monte Carlon ralli Raportti 2\. 6–8. helmikuuta Ruotsin ralli Raportti 3\. 28. helmikuuta-2. maaliskuuta Safari-ralli Raportti 4\. 22–25. maaliskuuta Portugalin ralli Raportti 5\. 20–22. huhtikuuta Katalonian ralli Raportti 6\. 4–6. toukokuuta Korsikan ralli Raportti 7\. 20–23. toukokuuta Argentiinan ralli Raportti 8\. 7–9. kesäkuuta Akropolis-ralli Raportti 9\. 24–27. heinäkuuta Uuden-Seelannin ralli Raportti 10\. 21–23. elokuuta Suomen ralli Raportti 11\. 12–14. lokakuuta Sanremon ralli Raportti 12\. 5–8. marraskuuta Australian ralli Raportti 13\. 22–24. marraskuuta Ison-Britannian ralli Raportti == Tulokset == === Pistejärjestelmä === Sijoitus 1 2 3 4 5 6 Pisteet 10 6 4 3 2 1 === Kuljettajien mestaruus === Sija Kuljettaja MON SWE KEN POR ESP FRA ARG GRE NZL FIN ITA AUS GBR Pisteet 1 Tommi Mäkinen Kesk. 1 Kesk. Kesk. 3 Kesk. 1 Kesk. 3 1 1 1 Kesk. 58 2 Carlos Sainz 1 2 Kesk. 2 7 8 2 4 1 2 4 2 Kesk. 56 3 Colin McRae 3 Kesk. Kesk. 1 Kesk. 1 5 1 5 Kesk. 3 4 Kesk. 45 4 Juha Kankkunen 2 3 2 7 Kesk. 9 3 3 4 3 Kesk. 5 2 39 5 Didier Auriol 14 6 4 Kesk. 1 6 Kesk. 2 2 4 Kesk. 3 Kesk. 34 6 Richard Burns 5 15 1 4 4 Kesk. 4 Kesk. 9 5 7 Kesk. 1 33 7 Piero Liatti 4 9 Kesk. 6 Kesk. 3 6 6 6 2 Kesk. 17 8 Freddy Loix 3 2 5 6 13 9 Bruno Thiry 6 8 Kesk. 5 Kesk. Kesk. Kesk. 10 6 7 3 8 10 François Delecour 10 8 2 Kesk. 6 11 Ari Vatanen 3 5 Kesk. Kesk. 6 12 Gilles Panizzi 9 6 4 35 5 Kesk. 6 13 Kenneth Eriksson 4 Kesk. 21 Kesk. Kesk. 20 Kesk. Kesk. 22 Kesk. 3 14 Grégoire De Mévius 8 12 4 3 15 Harri Rovanperä 11 Kesk. 5 Kesk. Kesk. Kesk. 15 13 11 Kesk. 11 6 3 16 Marcus Grönholm 5 Kesk. Kesk. Kesk. 7 Kesk. 2 17 Philippe Bugalski 5 Kesk. Kesk. 2 18 Sebastian Lindholm Kesk. 9 5 2 19 Raimund Baumschlager 6 Kesk. Kesk. 1 20 Thomas Rådström Kesk. Kesk. 12 Kesk. 7 6 1 ==Lähteet== *
Unstoppable – pysäyttämätön

Unstoppable – pysäyttämätön () on Tony Scottin ohjaama yhdysvaltalainen toimintaelokuva vuodelta 2010. Sen pääosia esittävät Denzel Washington ja Chris Pine. Elokuva kertoo vaarallista myrkkylastia kuljettavasta miehittämättömästä junasta, joka ryöstäytyy vahingossa käsistä ja uhkaa tuhota kokonaisen kaupunginhttp://www.finnkino.fi/Event/298341/ . Juoni perustuu löyhästi Ohiossa vuonna 2001 sattuneeseen tapaturmaan, jossa CSX 8888 -juna karkasi yksin liikkeelle ja kulki hallitsemattomasti yli kahden tunnin ajan ennen kuin se saatiin pysäytettyä. Unstoppable – pysäyttämätön jäi Tony Scottin viimeiseksi ohjaustyöksi hänen tehtyään vuonna 2012 itsemurhan. Elokuvan budjetti oli 85–95 miljoonaa ja se tuotti yhteensä noin 167,8 miljoonaa dollariahttp://boxofficemojo.com/movies/?id=unstoppable.htm. == Lähteet == Luokka:Tony Scottin ohjaamat elokuvat Luokka:Vuoden 2010 yhdysvaltalaiset elokuvat Luokka:20th Century Foxin elokuvat Luokka:Yhdysvaltalaiset katastrofielokuvat Luokka:Yhdysvaltalaiset jännityselokuvat Luokka:Tositapahtumiin perustuvat elokuvat
Bingo Players

Bingo Players on alankomaalainen DJ/tuotantoduo, joka perustettiin vuonna 2006. Siihen kuuluu Maarten Hoogstraten. Duon toinen jäsen, Paul Christian (oikealta sukunimeltään Bäumer), kuoli syöpään joulukuussa 2013. Bingo Playersin tunnetuimpiin kappaleisiin kuuluu ”Cry (Just a Little)”, jonka Flo Rida "samplasi" ja tuotti kappaleen ”I Cry”. Heinäkuussa 2014 Bingo Playersin kappale ”Knock You Out” sijoittui ykkössijalle Billboardin Dance Club Songs -listalla. Kappaleella laulaa Kim Viera. == Lähteet == == Aiheesta muualla == * Viralliset sivut Luokka:Alankomaalaiset elektronisen musiikin yhtyeet
Koukkunokkakapuaja

Koukkunokkakapuaja (Upucerthia validirostris) on orneeroiden heimoon kuuluva varpuslintu. ==Levinneisyys== Koukkunokkakapuajaa tavataan Argentiinassa ja Boliviassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kapuajat
Käyränokkakapuaja

Käyränokkakapuaja (Upucerthia albigula) on orneeroiden heimoon kuuluva varpuslintu. ==Levinneisyys== Käyränokkakapuajaa tavataan Chilessä ja Perussa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kapuajat
Viirukapuaja

Viirukapuaja (Geocerthia serrana) on orneeroiden heimoon kuuluva varpuslintu. ==Levinneisyys== Viirukapuajaa tavataan Perussa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Orneerot
Peukaloiskapuaja

Peukaloiskapuaja (Ochetorhynchus ruficaudus) on orneeroiden heimoon kuuluva varpuslintu. ==Levinneisyys== Peukaloiskapuajaa tavataan Argentiinassa, Chilessä, Boliviassa ja Perussa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kalliokapuajat
Kalliokapuaja

Kalliokapuaja (Ochetorhynchus andaecola) on orneeroiden heimoon kuuluva varpuslintu. ==Levinneisyys== Kalliokapuajaa tavataan Argentiinassa, Chilessä ja Boliviassa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kalliokapuajat
Boliviankapuaja

Boliviankapuaja (Tarphonomus harterti) on orneeroiden heimoon kuuluva varpuslintu. == Levinneisyys == Boliviankapuajaa tavataan Boliviassa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi. == Lähteet == Luokka:Orneerot
Chaconkapuaja

Chaconkapuaja (Tarphonomus certhioides) eli aiemmalta nimeltään pikkukapuaja on orneeroiden heimoon kuuluva varpuslintu. ==Levinneisyys== Chaconkapuajaa tavataan Argentiinassa, Boliviassa ja Paraguayssa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Orneerot
Never (kappale)

Never on irlantilaisen vaihtoehtorock-yhtye All the Luck in the Worldin kappale heidän nimeä kantavalta albumilta. Sen julkaisi Barfilm Records yhtyeen uran ensimmäisenä singlenä 14. kesäkuuta 2013. Kappaletta on käytetty Trivagon Euroopan maissa käytössä olleessa televisiomainoksessa vuoden 2014 aikana. Kappaleeseen liittyvä musiikkivideo julkaistiin videopalvelu YouTubessa maaliskuussa 2012. Videolla yhtyeen porukka tekee automatkaa. Joulukuussa 2013 videota oli katsottu yhteensä 800 000 kertaa. Suuresta mainostus sekä videosuosiosta huolimatta kappale ei ole päässyt lainkaan listoille. ==Kappalelista== Digitaalinen lataus # "Never" - 4:38 ==Lähteet== Luokka:Alternative rock -kappaleet Luokka:Irlantilaiset rockkappaleet Luokka:Vuoden 2013 kappaleet
Mattia Destro

Mattia Destro (s. 20. maaliskuuta 1991 Ascoli Piceno, Italia) on italialainen jalkapallohyökkääjä, joka pelaa Serie A:n Genoassa lainalla saman sarjan Bolognasta. Destro aloitti pääsarjauransa Genoan joukkueessa syyskuussa 2010 ja on sen jälkeen edustanut Sienaa, Romaa, Milania ja Bolognaa ennen paluutaan Genoaan tammikuussa 2020. Hän on pelannut 226 Serie A -ottelua ja tehnyt niissä 70 maalia. Destro on pelannut useissa Italian nuorisomaajoukkueissa. Hän pelasi alle 19-vuotiaiden EM-kilpailuissa 2010 ja alle 21-vuotiaiden EM- kilpailuissa 2013. Italian A-maajoukkueessa hän on pelannut kahdeksan ottelua, joista ensimmäinen oli elokuussa 2012 pelattu ystävyysottelu Englantia vastaan. Hän teki maalin kolmannessa maaottelussaan syyskuussa 2012 MM- karsinnassa Maltaa vastaan. Viimeksi hän pelasi maajoukkueessa marraskuussa 2014. == Lähteet == * Luokka:Italialaiset jalkapalloilijat Luokka:Vuonna 1991 syntyneet Luokka:Elävät henkilöt
Maarit Poussa

Maarit Poussa (s. 1973) on suomalainen näyttelijä, koomikko ja juontaja. Hän juonsi keväällä 2011 Liv-kanavalla esitettyä Unelmamökki-ohjelmaa sekä syksyllä 2012 TV1:llä esitettyä Parittomat-ohjelmaa. Vuodesta 2014 alkaen Poussa on esiintynyt draamasarjassa Salatut elämät, jossa hän esittää sukupuolensa korjannutta Jutta Korhosta. Hän näyttelee Turun Kaupunginteatterin Miestä näkyvissä -näytelmässä Naantalin Emma Teatterissa kesällä 2022. Poussalla on kolme lasta. Hänen pikkuveljensä oli muusikko Zarkus Poussa. == Filmografia == === Elokuvat ja lyhytelokuvat === Vuosi Elokuva Rooli 1998 Lähiöterroristi jakkunainen 2015 Napapiirin sankarit 2 toinen reseptionisti 2016 Tappajan näköinen mies päivystävä konstaapeli 2017 Napapiirin sankarit 3 Maarit 2022 Napapiirin sankarit 4 Maarit === Televisiosarjat === Vuosi Sarja Rooli 2014, 2016, 2017– Salatut elämät Jutta Korhonen 2014 Kiiltokuvia nainen näyttelyssä 2016 Ex-onnelliset sairaanhoitaja 2017 Kimmo Anita Pulli Presidentti Stukesin edustaja 2018, 2020 Karppi Suortamo == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset juontajat Luokka:Vuonna 1973 syntyneet Luokka:Elävät henkilöt
Oletko sinä...?

Oletko sinä...? on Matti Lehden dramatisoitu valistusdokumentti vuodelta 1969. Se sijoittuu Helsinkiin ja kuvaa fiktiivisesti homoseksuaalisuutta. Ohjelma sensuroitiin vuonna joulukuussa 1969 ja esitettiin vasta vuonna 1999. Ohjelman alussa psykiatri Claes Andersson määrittelee erilaisten seksuaali- identiteettien ominaisuuksia. Elokuvan käsikirjoittajiin kuulunut Jorma Elovaara (salanimellä Rauno Vinermo) kertoi elokuvan syntyneen TV 2:sta tulleesta pyynnöstä: .."halusin elokuvana näyttää, miltä minusta tuntuu olla homoseksuaalinen." Ohjelma oli tarkoitus esittää Sukupuoli-Suomi -teemaillassa 2.12.1969. Kun TV 2:ssa oli nähty valmis elokuva, se jäi esittämättä: "Päivää myöhemmin TV 2:n johtaja Leminen kielsi sen esittämisen. Maanantaina kuulin, että tuleva pääjohtaja Raatikainen ei ollut uskonut, että jotain filmissä esitetyn kaltaista todella voisi tapahtua." == Lähteet == Luokka:Vuoden 1969 dokumenttielokuvat Luokka:Suomalaiset dokumenttielokuvat Luokka:Elokuvat seksuaali- ja sukupuolivähemmistöistä Luokka:Sensuuri Suomessa
J. D. Williams

Darnell ”J. D.” Williams (s. 22. toukokuuta 1978) on yhdysvaltalainen näyttelijä, joka tunnetaan parhaiten rooleistaan HBO:n draamasarjoissa Kylmä rinki (Oz) ja Langalla (The Wire). Televisiosarjojen lisäksi Williams on esiintynyt useiden rap & hip hop -artistien, kuten Freewayn, musiikkivideoilla. == Osittainen filmografia == ===Televisiosarjat=== * Kylmä rinki (Oz) (1997-2000) * Langalla (The Wire) (2002-2006) * The Kill Point (2008) * Good Wife (2010-2013) ===Musiikkivideot=== * Freeway ”What We Do” (2002) * 2pac "Ghetto Gospel" (2005) == Lähteet == Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Rendsburgin rautatiesilta

Rendsburgin rautatiesilta () on rautatiesilta Saksassa, Tanskan ja Saksan välisellä rautatiellä, Hampurin ja Flensburgin välillä. Silta sijaitsee Schleswig-Holsteinin osavaltiossa, Rendsburgin ja Osterrönfeldin kuntien rajalla. Silta ylittää Kielin kanavan. Silta on kaikkiaan lähes 2,5 kilometriä pitkä teräsristikkosilta, jonka suurin korkeus on 68 metriä ja vapaa alituskorkeus kanavan kohdalla 42 metriä. Silta on näyttävä korkeutensa ja rakenteensa ansiosta: pitkät rampit ja metallirakenteet hallitsevat Rendsburgin maisemaa. Sillan yli kulkeva rautatie tekee kanavan pohjoispuolella kanavan pohjoispuolella lähes täyden ympyrän, jotta rampin nousu saadaan pidettyä hyväksyttävänä ja radan korkeus laskettua ennen Rendsburgin rautatieasemaa. Sillan alla kulkee rannalta toiselle köysirata, eräänlainen lossi. Se riippuu sillasta vaijereilla sillasta. == Lähteet == * === Viitteet === == Aiheesta muualla == Luokka:Rautatiesillat Luokka:Saksan sillat Luokka:Schleswig-Holsteinin liikenne Luokka:Ristikkosillat
Comedy of Errors

Comedy of Errors on vuonna 1984 perustettu skotlantilainen progressiivinen rock-yhtye. Yhtye on julkaissut kaksi pitkää studioalbumia, Disobey (2011) ja Fanfare & Fantasy (2013). ==Diskografia== ===Studioalbumit=== * * ===Singlet ja EP:t=== * * * * ===Kokoelma-albumit=== * == Lähteet == Luokka:Brittiläiset progressiivisen rockin yhtyeet
Bilel Mohsni

Bilel Mohsni (s. 21. heinäkuuta 1987 Pariisi) on tunisialainen jalkapalloilija. Puolustajana pelaava Mohsni edustaa Ligue 2:ssa Paris FC:tä. ==Ura== Mohsni aloitti jalkapalloilun Ranskassa amatööritasolla Championnat de France amateur 2:ssa. Hän edusti vuosien 2005–2010 aikana CO Les Ulista, AF Lozèrea, Saint-Georgesta ja Sainte-Genevièvea. ===Rangers FC=== Mohsni kävi heinäkuussa 2013 viikon koejalla Rangersissa.Former Southend defender Mohsni seals Gers trial as McCoist looks to step up summer recruitment dailymail.co.uk 4.7.2013 Viitattu 25.6.2014 26\. heinäkuuta 2013 hän allekirjoitti kahden vuoden sopimuksenRangers: Defender Bilel Mohsni is eighth summer signing BBC 26.7.2013 Viitattu 25.6.2014 ja pelasi ensimmäisen ottelunsa Rangersin riveissä sarjaottelussa Arbroathia vastaan 14. syyskuuta 2013.Bilel Mohsni Stats Fitba Stats Viitattu 25.6.2014 Hän pelasi avauskaudellaan 28 sarjaottelua ja teki niissä kymmenen maalia. Mohsni teki muun muassa kaksi maalia Ayr Unitedia vastaan 22. huhtikuuta 2014.RANGERS VS. AYR UNITED 2 - 1 soccerway 22.4.2014 Viitattu 25.6.2014 Kausi päättyi Skotlannin ykkösliigan mestaruuteen, kun Rangers ei hävinnyt otteluakaan kauden aikana.Dunfermline 1 - 1 Rangers BBC 3.5.2014 Viitattu 25.6.2014 ==Maajoukkueura== Mohsni pelasi ensimmäisen maaottelunsa Tunisian paidassa 28. toukokuuta 2014 Etelä-Koreaa vastaan.Selim Ben Djemia et Bilel Mohsni: Les deux nouveaux de la sélection tunisienne de football huffpostmaghreb.com 15.5.2014 Viitattu 25.6.2014 == Saavutukset == * Football League Trophy **Hopeaa: 2013 * Skotlannin ykkösliiga: 2014 == Lähteet == Luokka:Tunisialaiset jalkapalloilijat Luokka:Ranskantunisialaiset Luokka:Vuonna 1987 syntyneet Luokka:Elävät henkilöt
Skafferiet

Skafferiet ry (ruots. Skafferiet rf, yleisesti Skafferiet at Ritz) on vaasalainen yhdistys, jonka tehtävä on kulttuurin edistäminen. Skafferiet ylläpitää ja järjestää toimintaa Vaasan keskustassa sijaitsevassa entisessä elokuvateatteri Ritzissä. == Yhdistyksen historiaa == Skafferiet ry perustettiin toukokuussa 2008 päämääränä parantaa vaasalaista kulttuurielämä ylläpitämällä näyttämöä ja tiloja jossa taiteilijat, muusikot ja elokuvantekijät voivat näyttää taidettaan. Yhdistyksen tavoite on toimia yhdistävänä tekijänä kaikille kulttuurialoitteille, sekä toimia alustana tunnetulle ja vähemmän tunnetulle taiteelle. Skafferiet voitti vuonna 2011 Kreagalanin vuoden kulttuuriteko-palkinnon http://www.webbop.fi/arkiv/kultur/article-20788-7760-kulturen-hyllades-under- kreagalan . ==Toimintamuoto== Skafferiet toimii Kirkkopuistikolla sijaitsevassa elokuvateatteri Ritzissä. Yhdistys järjestää omia tapahtumia, mutta vuokraa myös tilaa yleisiin sekä yksityisiin tilaisuuksiin. Vuodesta 2013 yhdistys on myös järjestänyt elokuvanäytöksiähttp://www.vaasanikkuna.fi/uutiset/online-uutiset/nostalginen- ritz-heraa-henkiin-1.1336950, ja syksyllä 2014 näytöksistä tulee säännöllisempiä uuden elokuvapanostuksen myötähttp://online.vasabladet.fi/Artikel/Visa/27034. Yhdistys saa varansa ulkopuolisista vuokrauksista, kahvilamyynnistä, tuista sekä jäsenmaksuista. == Lähteet == == Aiheesta muualla == * Yhdistyksen verkkosivut * Ylioppilaslehti - Ritz tuo eloa Vaasan kultturielämään Luokka:Suomenruotsalaiset kulttuurijärjestöt
Jobikirja

Jobikirja on Ari Wahlstenin roisilla huumorilla ryyditetty veijariromaani, joka ilmestyi vuonna 2014. Se on Wahlstenin järjestyksessään toinen romaani. Jobikirja on kasvukertomus Aaron Waldenista ja hänen värikkäästä työurastaan, ja se pohjautuu kirjailijan omiin kokemuksiin eri ammateista. Kirjan muita henkilöitä ovat Waldenin työkaverit, ystävät ja sukulaiset sekä joukko laiskasti peiteltyjä julkisuuden henkilöitä. Pääasiallisena tapahtumapaikkana on Kallion kaupunginosa Helsingissä. == Aiheesta muualla == * Gummerus * Kirjavinkit * Lehdistötiedote Luokka:Vuoden 2014 kirjat Luokka:Suomalaiset romaanit
Timo Peltola (jalkapalloilija)

Timo Peltola (s. 25. tammikuuta 1978 Kokkola) on entinen suomalainen jalkapalloilija. Hän oli pelipaikaltaan hyökkääjä. Peltola pelasi Tornion Pallo -47:ssä yhden Veikkausliigan ottelun kaudella 2005.Veikkausliiga – Hall Of Fame Ykkösessä hän edusti FF Jaroa, Pallo-Iiroja, Gamlakarleby Bollklubbia, IFK Mariehamnia ja AC Oulua yhteensä 134 ottelussa, joissa hän teki 55 maalia.Soccerdatabase.eu Kaudella 2003 Peltola oli 13 maalillaan Ykkösen toiseksi paras maalintekijä.Jalkapallokirja 2004. Suomen Palloliitto, 2004. ISSN-0787-7188. ==Lähteet== Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Kyle Chandler

Kyle Martin Chandler (s. 17. syyskuuta 1965 Buffalo, New York) on yhdysvaltalainen näyttelijä. Chandler tunnetaan parhaiten rooleistaan televisiosarjoissa Aikavaras ja Unelmien kentät. Jälkimmäisestä hän voitti vuonna 2011 Primetime Emmy -palkinnon parhaasta miespääosasta draamasarjassa. Chandler on näytellyt myös useissa elokuvissa, joihin kuuluvat muun muassa King Kong (2005), Argo (2012), Super 8 (2011), Zero Dark Thirty (2012), The Spectacular Now (2013), The Wolf of Wall Street (2013), Carol (2015), Manchester by the Sea (2016), Game Night (2018), Ensimmäisenä kuussa (2018) ja Godzilla II: King of the Monsters (2019). == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Primetime Emmy -palkinnon saajat Luokka:SAG- palkinnon saajat Luokka:Vuonna 1965 syntyneet Luokka:Amerikanenglantilaiset Luokka:Amerikansaksalaiset Luokka:Amerikanirlantilaiset Luokka:Elävät henkilöt
Esa Salmiheimo

Esa Salmiheimo (s. 28. elokuuta 1975 Varkaus)Veikkausliiga – Hall Of Fame on uransa lopettanut suomalainen jalkapalloilija. Hän oli pelipaikaltaan puolustaja tai puolustava keskikenttäpelaaja. Salmiheimo pelasi Veikkausliigaa FC Jazzissa 13 ottelua kaudella 1999 sekä Kuopion Palloseurassa 24 ottelua kaudella 2001 ja 21 ottelua kaudella 2002. Hänen ensimmäinen pääsarjaottelunsa oli 9. toukokuuta 1999 pelattu FC Inter Turku–FC Jazz, joka päättyi 3–0. Ykkösessä Salmiheimo edusti Varkauden Työväen Palloilijoita, Pallo-Iiroja, Musan Salamaa ja Mikkelin Palloilijoita yhteensä 105 ottelussa, joissa hän teki seitsemän maalia.Soccerdatabase.eu ==Lähteet== Luokka:Suomalaiset jalkapalloilijat Luokka:Vuonna 1975 syntyneet Luokka:Elävät henkilöt
Jerrika Hinton

Jerrika Delayne Hinton (s. 21. syyskuuta 1981 Dallas, Texas) on yhdysvaltalainen näyttelijä. Hänet tunnetaan parhaiten roolistaan televisiosarjassa Greyn anatomia, jossa hän on näytellyt yhdeksännestä kolmanteentoista tuotantokauteen asti. Hinton on näytellyt myös useissa pienemmissä rooleissa eri televisiosarjoissa ja elokuvatuotannoissa. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Poplar

Poplar on Lontoon East Endin kaupunginosa Thames-joen varrella lähellä Canary Wharfia. Se on saanut nimensä jokivarren kosteikoissa kasvaneista harmaa- ja mustapoppeleista. Poplarin kylä kasvoi jokivarren telakoiden työläisten asuinpaikkana, varsinkin 1800-luvulla West India Docks-telakan perustamisen jälkeen. Poplar oli aikoinaan itsenäinen kylä. Kuuluisia rakennuksia ovat Pyhän Matteuksen kirkko 1600-luvulta, ja vuonna 1951 valmistunut vuokratalo Lansbury Estate. 1970-luvulla Poplarin asunnoista 97,6 prosenttia oli vuokrataloja. Toisen maailmansodan jälkeen alue oli Lontoon köyhimpiä. Perheissä oli paljon lapsia mutta vähän rahaa, isät työskentelivät telakoilla tai apumiehinä. Kätilö Jennifer Worth on kuvannut aluetta muistelmissaan, joihin perustuu televisiosarja Hakekaa kätilö. File:Broomfield_street_before.JPG|Broomfield streetin vuokrataloja ennen remonttia File:Broomfield_Park_after.JPG|Remontin jälkeen == Lähteet == == Aiheesta muualla == Luokka:Lontoon kaupunginosat
Pelastusvene (elokuva)

Pelastusvene on Alfred Hitchcockin ohjaama elokuva vuodelta 1944. Se sijoittuu Pohjois-Atlantilla ajelehtivaan pieneen pelastusveneeseen. Natsien torpedo on iskenyt laivaan, kahdeksan eloonjäänyttä on pelastusveneessä. Kirjailija John Steinbeck kirjoitti pienoisromaanin elokuvan käsikirjoituksen pohjaksi, mutta nähtyään millainen elokuvasta tuli, hän halusi vetää nimensä pois siitä. Elokuva oli kolmen Oscarin ehdokkaana ohjauksesta, alkuperäistarinasta ja mustavalkokuvauksesta. == Lähteet == Luokka:Vuoden 1944 yhdysvaltalaiset elokuvat Luokka:Alfred Hitchcockin ohjaamat elokuvat Luokka:Yhdysvaltalaiset jännityselokuvat Luokka:Elokuvat merenkulusta
Tikanpesä

Tikanpesä () on kylä Leningradin alueen Jaaman piirin Opoljan kunnassa Venäjällä. Se sijaitsee Laukaanjokeen laskevan Kaskelanjoen (ven. Kaskolovka) rannalla yhdeksän kilometriä Opoljasta lounaaseen. Kylässä on 24 asukasta (vuonna 2010). Vuonna 1848 Tikanpesässä asui 65 venäläistä ja 19 inkerinsuomalaista savakkoa. Venäläiset kuuluivat Opoljan ortodoksiseen ja suomalaiset Novasolkan luterilaiseen seurakuntaan. Asukkaat olivat 1860-luvulle saakka tilanomistajan maaorjia. Kylässä oli yksi Pietarin ja Jaaman välisen maantien monista kapakoista. 1800-luvun lopussa seudulle alkoi muuttaa virolaisia, jotka pian muodostivat suurimman osan Tikanpesän asukkaista. Vuoden 1926 väestönlaskennan mukaan kylässä asui 464 virolaista ja 90 venäläistä. 1930-luvulla Tikanpesä muodosti virolaisen kansallisen kyläneuvoston, johon kuuluivat myös Asikan kylä sekä Tikanpesän ja Krasnaja Gorkan taajamat . Toisen maailmansodan aikana alue oli saksalaisten miehittämä. Kylän ohi kulkee Pietarista Viron rajalle johtava M11-valtatie. Tikanpesän asemataajama sijaitsee kauempana Hatsinan ja Tallinnan välisen radan varrella. Taajamassa on 39 asukasta. Tikanpesästä ovat kotoisin lähetyssaarnaaja Martti Rautanen ja virolainen kirjailija Veera Saar. Rautasen kotitalon seinään on kiinnitetty muistolaatta. Kylässä on myös toisen maailmansodan muistomerkki. ==Lähteet== Luokka:Novasolkan kylät Luokka:Jaaman piiri
Palokkaankylä

Palokkaankylä () on kylä Leningradin alueen Jaaman piirin Kattilan kunnassa Venäjällä. Se sijaitsee Palokkaanjärven ja Haapalanjärven välisellä kannaksella 16 kilometriä linnuntietä Kattilasta länteen. Vuoden 2010 väestönlaskennan aikaan kylässä oli yksi asukas. Jaaman ujestin Toldogan pogostaan kuulunut Palokkaankylä mainitaan ensimmäisen kerran Vatjan viidenneksen verokirjassa vuonna 1500. Sen kieleltään itämerensuomalaiset asukkaat harjoittivat maanviljelyä ja kalastusta sekä valmistivat rautaa paikallisesta raaka-aineesta. Kylä mainitaan asuttuna myös ruotsalaisten 1600-luvun alussa laatimassa maakirjassa. Myöhemmin Palokkaankylän asukkaat olivat lähiseudun monista muista kylistä poiketen venäläisiä, jotka kuuluivat aluksi Soikkolan ja vuodesta 1878 lähtien Valkovitsan ortodoksiseen seurakuntaan. Vuonna 1867 siellä oli Florukselle ja Laurukselle pyhitetty tsasouna, 26 taloa ja 71 miespuolista asukasta. Kylän asukkaat olivat 1860-luvulle saakka tilanomistajan maaorjia. Myöhemmin Palokkaankylä muodosti oman kyläkuntansa ja Venäjän vallankumouksen jälkeen Kattilan volostiin ja piiriin kuuluneen kyläneuvoston. Vuonna 1928 se liitettiin Villikaisin kyläneuvostoon. Kylä paloi toisen maailmansodan aikana. Sen ympäristö kuuluu Kattilan rauhoitusalueeseen. ==Lähteet== Luokka:Jaaman piiri
Carlos del Barrio

Carlos del Barrio Corral (s. 15. elokuuta 1968) on espanjalainen autourheilija. Hän on toiminut mm. rallin MM-sarjassa ajavan Dani Sordon kartanlukijana vuodet 2004 ja 2011-2013. Hän opasti Sordon tämän uran ensimmäiseen voittoon Saksan MM-rallissa kaudella 2013. Aiemmin del Barrio on toiminut kartanlukijana muun muassa Xavier Ponsille vuosina 2005-2006 ja Daniel Solàlle vuonna 2007. Kartanlukijan uransa del Barrio aloitti vuonna 1987. == Lähteet == * http://www.rallybase.nl/index.php?type=profile&driverid;=161 Luokka:Espanjalaiset kartanlukijat Luokka:Vuonna 1968 syntyneet Luokka:Elävät henkilöt
Bernard Darniche

Bernard Darniche (s. 28. maaliskuuta 1942) on ranskalainen entinen ralliautoilija. == Ura == Darniche kilpaili rallin maailmanmestaruussarjassa vuosina 1973-1987 saavuttaen seitsemän voittoa. Hänen kartanlukijanaan oli Alain Mahé. Darniche voitti rallin Euroopan-mestaruuden vuonna 1976 ja 1977. Hän voitti Ranskan mestaruuden kahdesti vuosina 1976 ja 1978. Uransa aikana Darniche kilpaili kolmen eri automerkin riveissä: Alpine-Renault’n, Lancian ja Audin. Hän saavutti ensimmäisen voittonsa vuonna 1973 Renault’lla Marokon rallissa ja viimeisen voittonsa vuonna 1981 Lancialla Korsikan rallissa. Hänen paras sijoituksensa rallin MM-sarjan yhteispisteissä oli kuudes vuonna 1979. Darniche voitti rallin EM-sarjan kahdesti peräkkäin ensimmäisenä. == WRC voitot == # Kausi Osakilpailu Kartanlukija Auto 1 1973 16. Marokon ralli Alain Mahé Alpine-Renault A110 2 1975 19. Korsikan ralli Alain Mahé Lancia Stratos HF 3 1977 21. Korsikan ralli Alain Mahé Fiat 131 Abarth 4 1978 22. Korsikan ralli Alain Mahé Fiat 131 Abarth 5 1979 47. Monte Carlo -ralli Alain Mahé Lancia Stratos HF 6 1979 23. Korsikan ralli Alain Mahé Lancia Stratos HF 7 1981 25. Korsikan ralli Alain Mahé Lancia Stratos HF == Lähteet == * http://www.rallybase.nl/index.php?type=profile&driverid;=3124 === Viitteet === Luokka:Ranskalaiset ralliautoilijat Luokka:Rallin Euroopan-mestarit Luokka:Vuonna 1942 syntyneet Luokka:Elävät henkilöt
Tomasz Arceusz

Tomasz Arceusz (s. 11. syyskuuta 1959 Raciąż, Puola) on puolalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja, mutta pelasi myös liberona sekä hyökkääjänä. Arceusz pelasi Motor Lublinissa ja KP Legia Varsovassa yhteensä 135 Puolan pääsarjan ottelua. Puolan lisäksi Arceusz pelasi Suomessa. Hän edusti Vaasan Palloseuraa Veikkausliigassa kaudella 1995 ja kaudella 1996 yhteensä 37 ottelussa, joissa hän teki yhden maalin.Veikkausliiga – Hall Of Fame Ykkösessä Arceusz edusti VPS:aa ja JJK Jyväskylää pelaten yhteensä 77 ottelua ja tehden niissä 24 maalia.VPS Kaudella 1995 hän toimi VPS:n pelaajavalmentajana.Urheilumuseo Pelaajauransa jälkeen Arceusz on valmentanut FC Kiistoa kausina 2005–2007 ja Vasa IFK:ta 2008.TP-Seinäjoki Futismaailma Vuosina 2011–2012 hän toimi TP- Seinäjoen ja Seinäjoen Jalkapallokerhon juniorivalmennuksessa.TP-SeinäjokiTP- Seinäjoki Kausina 2013–2014 Arceusz valmensi VIFK:n A-junioreita.VIFK ==Lähteet== Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1959 syntyneet Luokka:Elävät henkilöt
Marnie – vaarallisella tiellä

Marnie – vaarallisella tiellä on Alfred Hitchcockin ohjaama elokuva vuodelta 1964. Se kertoo mieleltään epävakaasta Marniesta (Tippi Hedren), joka varastelee ja pelkää miehiä ja punaista väriä, ja hänen esimiehestään ja myöhemmin aviomiehestään Mark Rutlandista (Sean Connery). == Näyttelijät == == Arviot == Ilja Rautsi (Helsingin Sanomat) luonnehtii elokuvaa arviossaan ”jaksoittain tiukaksi psykodraamaksi, joka äityy paikoin ristiriitaisen ilkeäksi”.Rautsi, Ilja: Päivän elokuvia. Tv & radio, Helsingin Sanomat 27.6.2014, s. B 25. == Lähteet == == Aiheesta muualla == * Luokka:Vuoden 1964 yhdysvaltalaiset elokuvat Luokka:Alfred Hitchcockin ohjaamat elokuvat Luokka:Yhdysvaltalaiset psykologiset jännityselokuvat